KIRJALLINEN KYSYMYS E-0379/02 esittäjä(t): Alexandros Alavanos (GUE/NGL) komissiolle. Kreikkalaisen luokituslaitoksen tunnustaminen.



Virallinen lehti nro 172 E , 18/07/2002 s. 0190 - 0191



KIRJALLINEN KYSYMYS E-0379/02 esittäjä(t): Alexandros Alavanos (GUE/NGL) komissiolle (21. helmikuuta 2002) Aihe: Kreikkalaisen luokituslaitoksen tunnustaminen Komission kysymykseeni (E-2339/99(1)) antaman vastauksen mukaan Tarkastuksen aikana HRS oli luokitellut ainoastaan 941 yli 100 bruttorekisteritonnin valtamerialusta ja sillä oli palveluksessaan 60 päätoimista katsastajaa. HRS:n esittämän erilaisen laskutavan mukaan päätoimisten katsastajien määrä olisi ollut 86, joka on edelleen vähemmän kuin direktiivissä vaaditut 100 tarkastajaa ja HRS:lle myönnettiin 22. huhtikuuta 1998 kolmen vuoden hyväksyntä direktiivin 4 artiklan 3 kohdan mukaisesti siten, että HRS voi toimia ainoastaan Kreikan viranomaisten puolesta. Nyt, Euroopan unionin toimivaltaisen komitean suorittaman tarkastuksen jälkeen ja komission 13. joulukuuta 2001 tekemän päätöksen mukaisesti, kreikkalainen luokituslaitos on jälleen tunnustettu alusten tarkastamiseen ja katsastamiseen valtuutetuksi laitokseksi, mutta ainoastaan Kreikassa ja vain kolmeksi vuodeksi, koska se täytti alusten tarkastamiseen ja katsastamiseen valtuutettuja laitoksia koskevista yhteisistä säännöistä ja standardeista annetun direktiivin 94/57/EY(2) arviointiperusteista vain laadulliset. Voiko komissio kertoa, miksi kreikkalainen luokituslaitos tunnustetaan jälleen vain Kreikkaan rajoittuen? Mitkä olivat Kreikan luokituslaitoksessa suoritetun tarkastuksen tulokset? Katsooko komissio laadullisen tarkastuksen tulosten olevan tyydyttäviä? Mitä puutteita ilmeni määrällisten arviointiperusteiden suhteen? (1) EYVL C 280 E, 3.10.2000, s. 29. (2) EYVL L 319, 12.12.1994, s. 20. Loyola de Palacion komission puolesta antama vastaus (2. huhtikuuta 2002) Hyväksyntä, joka on myönnetty Hellenic Register of Shipping -luokituslaitokselle (HRS), on alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista 22. marraskuuta 1994 annetun neuvoston direktiivin 94/57/EY(1) mukaisesti rajoitettu koskemaan ainoastaan Kreikkaa. Hyväksyntä on voimassa kolmen vuoden ajan 13. joulukuuta 2001 alkaen. Se myönnettiin Kreikan kauppamerenkulkuministeriön erityisestä pyynnöstä komission suorittamien arviointien sekä jäsenvaltioiden edustajista koostuvan komitean antaman myönteisen lausunnon perusteella. Komission suorittamissa arvioinneissa todettiin, että HRS täyttää kaikki direktiivin 94/57/ETY vaatimukset, lukuun ottamatta liitteen osan Yleiset määräykset 2 ja 3 kohtaan sisältyviä määrällisiä vaatimuksia, joiden mukaan täyden hyväksynnän myöntäminen edellyttää, että luokituslaitoksen on pitänyt luokitella vähintään 1 000 valtamerialusta ja että sillä on oltava palveluksessaan vähintään 100 päätoimisen katsastajan suuruinen tekninen henkilökunta. Edellä mainittujen HRS:n arviointien yhteydessä todettiin, että HRS:n luokittelemien valtamerialusten määrä oli 349 ja että sillä oli palveluksessaan 68 päätoimista katsastajaa. Laitoksen luokiteltu tonnisto/katsastaja -suhde onkin hyväksyttyjen laitosten parhaimpia, mutta se ei yksin riitä täyden hyväksynnän myöntämiseen. HRS:lle myönnetty hyväksyntä on siis rajoitettu koskemaan ainoastaan Kreikkaa, koska laitos ei täytä direktiiviin liitteen määrällisiä vaatimuksia. Koska se kuitenkin täyttää kaikki direktiivin laadulliset vaatimukset, se voi toimia myös minkä tahansa muun jäsenvaltion hallinnon puolesta edellyttäen, että kyseinen jäsenvaltio esittää samanlaisen asiaa koskevan pyynnön kuin Kreikka. (1) EYVL L 319, 12.12.1994.